කලාකාරයෙකුට ලබන්ට පුලුවන් ඉහලම ගෞරවය ඒකයි කියලයි මගේ විශ්වාසය...පොදු ජනයාගේ හෘදය සාක්ෂිය නියෝජනය කරන කලාකාරයෙක් අද ඉන්නවනම් ඒ ධර්මසිරි බණ්ඩාරනායක විතරයි කියලත් මම එකහෙලාම විශ්වාස කරනව..සමානාත්මතාවය, සාධාරණය යුක්තිය වෙනුවෙන් කිසිම පැකිලීමකින් තොරව හැමදාම පෙනී සිටි ධර්මසිරි..ඔබට මගේ හෘදයාංගම ස්තූතිය  සමඟ ප්‍රණාමය...ධර්මසිරි ගැන මේ සටහන මෙහෙම ලියන්ටම ඕනෙයි කියල පෙළඹවීමක් ආවෙ, නොලියාම ඉන්ට බැරිවුනේ, ධර්මසිරි පහුගියදාක නාට්‍ය කලාව සහ පොදුවේ අපේ ජන සමාජය ගැන පලකරපු අදහස් දැක්වීමක් කියෙව්වට පස්සෙ.හරි සවන්දෙන්න ඔහුට..අපේ කාලයේ මනුෂ්‍යත්වයෙන් සපිරි කලාකරුවාට......අපටද නොදැනෙන සේ අපේ සිත් සතන් ග්‍රහණය කොටගත් මකරාක්ෂයාට විරුද්ධව දිවිහිමියෙන් සටන් කිරීමට සපථකොට සිටින ලන්ස්ලොට් ට.....**************************************‘‘ට්‍රෝජන් කාන්තාවෝ’’ නාට්‍යයට වසර පහළොවක් පිරීම නිමිති කොට ගෙන ප්‍රවීණ නාට්‍යයවේදී ධර්මසිරි බණ්ඩාරනායක සමග මෙම සම්මුඛ සාකච්ඡාව කළේ ‘ජනරළ’ පුවත්පත වෙනුවෙනි.එහෙත්, ධර්මසිරි බණ්ඩාරණායක නාට්‍යයවේදියා ප්‍රකාශ කළ ‘‘ඉවත දැමිය නොහැකි සෑම වචනයක් ම’’ පළ කිරීමට පුවත්පතේ ඇති ඉඩකඩ ප්‍රමාණවත් නොවන බැවින් ඔහු සමග කළ සම්පූර්ණ සාකච්ඡාව මෙසේ පළ කරන්නට අදහස් කළෙමි.ඒකාධිපති (1976), මකරාක්ෂයා (1985) ධවල භීෂණ (1988), යක්ෂාගමණය (1994) සහ ට්‍රෝජන් කාන්තාවෝ (1999) යන නාට්‍යය සියල්ලෙහි ම නිර්මාණ හිමිකරුවා වන්නේ ප්‍රවීණ නාට්‍යයවේදී ධර්මසිරි බණ්ඩාරනායක යි.